DJEČJI VRTIĆ I JASLICE ZLATARSKO ZLATO
Ulica kralja Petra Krešimira IV.6, ZLATAR
KLASA: 112-01/26-03/21
URBROJ: 2211-1-38-26-01
Zlatar, 30.09.2026. godine

Temeljem članka 26. stavka 1. i 2.  Zakona o predškolskom odgoju i obrazovanju (Narodne novine broj 10/97,107/07,94/13, 98/19, 57/22, 101/23, 145/23, 145/24, 146/25 i 22/26, dalje u tekstu: Zakon),  članka 13. stavka 1. točke l. Pravilnika o odgovarajućoj vrsti i razini obrazovanja odgojno-obrazovnih i ostalih radnika u dječjem vrtiću, ustanovama te drugim pravnim i fizičkim osobama koje provode programe ranog i predškolskog odgoja i obrazovanja (NN 145/2024, dalje u tekstu: Pravilnik) i članka 45. Statuta Dječjeg vrtića i jaslica Zlatarsko zlato Zlatar (KLASA: 007-04-01/23-01, URBROJ: 2211-341-01/23-81, dalje u tekstu: Statut), Upravno vijeće Dječjeg vrtića i jaslica Zlatarsko zlato na 73. sjednici održanoj 28.09.2026. godine, dana 30.09.2026. godine objavljuje

N A T J E Č A  J
za zasnivanje radnog odnosa za radno mjesto
SPREMAČ/ICA - na neodređeno vrijeme u punom radnom vremenu, uz obvezni probni rad u trajanju od 3 (tri) mjeseca - 3 izvršitelja/ica - novootvoreni poslovi

Izrazi koji se koriste u ovom natječaju, a imaju rodno značenje, koriste se neutralno i odnose se jednako na muški i ženski rod.
Posebni uvjeti:
· kvalifikacija razine 1 stečena završetkom osnovnog obrazovanja

Osim posebnih uvjeta kandidati moraju ispunjavati slijedeće opće uvjete za zasnivanje radnog odnosa:
· punoljetnost,
· zdravstvena sposobnost za obavljanje poslova radnog mjesta,
· poznavanje hrvatskog jezika u govoru i pismu (kandidati strani državljani koji nisu završili školovanje na hrvatskom jeziku).

Na natječaj se mogu javiti osobe oba spola, sukladno čl. 13. Zakona o ravnopravnosti spolova (Narodne novine broj 82/08, 69/17), kao i državljani Republike Hrvatske, državljani država članica Europske unije (EU) / Europskog gospodarskog prostora (EGP) te državljani trećih zemalja, sukladno Zakonu o predškolskom odgoju i obrazovanju i propisima koji uređuju zapošljavanje stranaca u Republici Hrvatskoj..

Osobama koje su stekle odgovarajući akademski ili stručni naziv prije stupanja na snagu Zakona o akademskim i stručnim nazivima i akademskom stupnju  (Narodne novine bro 123/23) stečeni akademski ili stručni naziv izjednačava se s odgovarajućim akademskim ili stručnim nazivom u skladu s odredbama čl. 15. i 16. toga Zakona.
Radni odnos u dječjem vrtiću ne može zasnovati osoba kod koje postoje zapreke sukladno članku 25. Zakona o predškolskom odgoju i obrazovanju.
Uz vlastoručno potpisanu prijavu (koja obavezno sadrži: ime i prezime kandidata, naziv radnog mjesta za koje se kandidat prijavljuje, adresu stanovanja, kontakt broj, adresu elektroničke pošte i dr.) kandidati su dužni priložiti: 
· životopis,
· dokaz o državljanstvu,
· dokaz o stručnoj spremi (preslika svjedodžbe ili diplome),
· kandidati koji su odgovarajući stupanj obrazovanja stekli u inozemstvu dužni su uz prijavu priložiti rješenje o priznavanju inozemne stručne kvalifikacije / inozemne školske kvalifikacije izdano od nadležnog tijela u Republici Hrvatskoj,
· kandidati strani državljani (koji nisu završili školovanje na hrvatskom jeziku), a natječu se za radno mjesto odgojitelja ili zdravstvenog voditelja, dužni su priložiti službeni dokaz o poznavanju hrvatskog jezika na naprednoj razini (C1 ili C2) sukladno Zajedničkom europskom referentnom okviru za jezike,
· kandidati koji su državljani trećih zemalja dužni su priložiti dokaz o reguliranom boravku i radu u Republici Hrvatskoj (važeća dozvola za boravak i rad, rješenje o odobrenom stalnom boravku, dugotrajnom boravištu ili drugi zakonski dokaz o slobodnom pristupu tržištu rada u RH),
· elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje o radno-pravnom statusu (ne starije od dana objave natječaja), 
· uvjerenje da se protiv kandidata ne vodi kazneni postupak za neko od kaznenih djela navedenih u članku 25. Zakona o predškolskom odgoju i obrazovanju, ne starije od dana objave natječaja, 
· uvjerenje da se protiv kandidata ne vodi prekršajni postupak za neko od prekršajnih djela navedenih u članku 25. Zakona o predškolskom odgoju i obrazovanju  ne starije od dana objave natječaja, 
· potvrda Hrvatskog zavoda za socijalni rad (prema mjestu stanovanja/prebivališta) da kandidatu nisu izrečene zaštitne mjere prema članku 25. st. 10. Zakona o predškolskom odgoju i obrazovanju (NN 10/97, 107/07, 94/13, 98/19, 57/22), ne starija od dana objave natječaja.
Ako kandidat uz prijavu priloži dokumente u kojima osobni podaci nisu istovjetni (kao npr. promjena prezimena i dr.), dužan je dostaviti i dokaz o njihovoj promjeni (vjenčani ili rodni list ili sl.).
Isprave se prilažu u neovjerenom presliku te se ne vraćaju kandidatima. 
Urednom prijavom smatra se prijava koja sadrži sve podatke i priloge navedene u natječaju. Osoba koja nije podnijela pravodobnu i urednu prijavu ili ne ispunjava formalne uvjete iz ovog natječaja, ne smatra se kandidatom prijavljenim na ovaj natječaj.
Kandidat koji ostvaruje pravo prednosti pri zapošljavanju prema posebnim propisima dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Kandidati koji se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21, 156/23) uz prijavu na natječaj dužni su priložiti, pored dokaza o ispunjavanju traženih uvjeta, i sve potrebne dokaze dostupne na poveznici Ministarstva hrvatskih branitelja: https://branitelji.gov.hr/zaposljavanje-u-drzavnoj-sluzbi/843. Kandidati koji se pozivaju na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18, 32/20) uz prijavu na natječaj dužni su, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom. Kandidati koji se pozivaju na pravo prednosti pri zapošljavanju iz članka 48.f Zakona o zaštiti vojnih i civilnih invalida rata (NN 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13, 98/19), uz prijavu na natječaj dužni su priložiti, pored dokaza o ispunjavanju traženih uvjeta, i sve potrebne dokaze dostupne na poveznici Ministarstva hrvatskih branitelja: https://branitelji.gov.hr/zaposljavanje-u-drzavnoj-sluzbi/843. Pod jednakim uvjetima podrazumijeva se da, ako nakon provedenoga pisanog testiranja i intervjua kandidati ostvare isti ukupni broj bodova na rang-listi, prednost pri zapošljavanju ima onaj kandidat koji se u svojoj prijavi pravodobno pozvao na to pravo i dokazao ga urednom dokumentacijom.
Prijavom na natječaj kandidati pristaju na obradu svojih osobnih podataka u svrhu provođenja selekcijskog postupka. Svi osobni podaci prikupljeni temeljem ovog natječaja prikupljaju se i obrađuju u svrhu provedbe natječaja i obrade natječajne prijave kandidata, u skladu s propisima koji uređuju zaštitu osobnih i drugih podataka, posebno Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka). Prijavom na natječaj kandidat daje privolu  Dječjem vrtiću i jaslicama Zlatarsko zlato za obradu osobnih podataka u skladu s propisima kojima je propisana zaštita osobnih podataka u svrhu provedbe natječajnog postupka i rezultata natječaja.
Dječji vrtić i jaslice Zlatarsko zlato zadržava pravo provedbe procjene/testiranja i vrednovanja kandidata. Na mrežnoj stranici Dječjeg vrtića i jaslica Zlatarsko zlato, objavit će se Obavijest o načinu procjene/testiranja i vrednovanja kandidata, području provjere, pravni i drugi izvori za pripremu kandidata za procjenu/testiranje i vrednovanje, vrijeme i mjesto održavanja procjene/ testiranja i vrednovanja kandidata. 
Kandidat koji ispunjava uvjete natječaja, a ne pristupi procjeni/testiranju i vrednovanju, smatrat će se da je odustao od prijave na natječaj. 
Prije zasnivanja radnog odnosa izabrani kandidat dužan je dostaviti uvjerenje o zdravstvenoj sposobnosti za obavljanje poslova radnog mjesta te dostaviti na uvid izvornike dokaza o ispunjavanju formalnih uvjeta iz natječaja, čije su preslike priložene uz prijavu na natječaj. Za predloženog kandidata Dječji vrtić i jaslice Zlatarsko zlato provest će provjeru postojanja/nepostojanja zapreka za zasnivanje radnog odnosa prema članku 25. Zakona o predškolskom odgoju i obrazovanju kod preostalih nadležnih tijela.
Prijave na natječaj, s dokazima o ispunjavanju uvjeta, podnose se u zatvorenoj omotnici osobno ili preporučeno poštom na adresu: Dječji vrtić i jaslice Zlatarsko zlato, Ulica kralja Petra Krešimira IV. 6, 49250 Zlatar, uz obveznu naznaku:  „Za natječaj — spremač/ica -30.09.-08.10.“.	
Rok za podnošenje prijava na natječaj je osam (8) dana od dana objave natječaja. 
O rezultatima provedenog natječaja kandidati će biti obaviješteni putem mrežne stranice Vrtića https://vrticijaslice-zlatarskozlato.hr/natjecaji/ u roku od osam dana od dana donošenja odluke o odabiru kandidata na sjednici Upravnog vijeća. 
Prijave koje nisu u skladu s ovim natječajem, odnosno: nepravodobne, nepotpune, nepotpisane i primljene elektronskim putem, neće se razmatrati. 	
Natječaj je otvoren od 30.09. do 08.10.2026. godine.
Dječji vrtić i jaslice Zlatarsko zlato zadržava pravo poništenja ovog natječaja u bilo koje vrijeme, bez navođenja razloga i bez ikakve odgovornosti prema prijavljenim kandidatima.


PREDSJEDNICA UPRAVNOG VIJEĆA
Mirjana Bajzek, dipl.oec.



